Държавен вестник, бр. 55, 2006 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  55
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 278
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за фуражите, приет от ХL Народно събра-
ние на 22 юни 2006 г.
Издаден в София на 29 юни 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за фуражите
Г л а в а  п ъ р в а
ОБЩИ РАЗПОРЕДБИ
Чл. 1. (1) Този закон урежда:
1. изискванията към фуражите, мерките и
условията за осигуряване хигиена на фуражите
и тяхната безопасност, опаковане, етикетира-
не, представяне, включително рекламиране;
2. условията и реда, както и изискванията
към всички етапи на производство, дистрибу-
ция, преработка, разпространение, включител-
но употреба на фуражи;
3. правата и задълженията на лицата, които
произвеждат или търгуват с фуражи;
4. правилата за извършване на официален
контрол, включително и верифициране на съ-
ответствието с нормативните изисквания;
5. правомощията на органите за официален
контрол;
6. функциите и правомощията на професи-
оналните организации на производителите и
търговците на фуражи, възложени им с този
закон.
(2) Законът не се прилага за първично про-
изводство за лични нужди и при приготвяне в
домашни условия, обработка или съхранява-
не на фураж, предназначен за животни, чиято
продукция не е предназначена за пускане на
пазара.
Чл. 2. Законът има за цел да:
1. гарантира спазването на нормативните
изисквания при производство и търговия с фу-
ражи с оглед защита на здравето на животните
и хората и околната среда;
2. осигури прилагането на законодателст-
вото на Европейската общност в областта на
фуражите и тяхната безопасност на национал-
но ниво.
Чл. 3. Разрешава се употребата само на фу-
ражи, които отговарят на изискванията на този
закон, на Закона за ветеринарномедицинската
дейност, на Закона за генетично модифицира-
ни организми и на нормативните актове по
прилагането им.
Чл. 4. Министърът на земеделието и гори-
те провежда държавната политика за безопас-
ност на фуражите при тяхното производство,
преработка, дистрибуция, разпространение и
употреба.
Г л а в а  в т о р а
ИЗИСКВАНИЯ КЪМ ФУРАЖИТЕ
Чл. 5. (1) Забранява се пускането на пазара
и употребата на фуражи за изхранване на про-
дуктивни животни, които:
1. оказват неблагоприятно влияние върху
здравето на животните или хората;
2. влияят неблагоприятно върху продуктите,
получени от продуктивните животни, а храна-
та, получена от продуктивните животни, е не-
годна за човешка консумация;
3. влияят неблагоприятно върху околната
среда;
4. не са безопасни и не отговарят на изисква-
нията за хигиена на фуражите.
(2) Изискванията за хигиена на фуражите се
уреждат с наредба на министъра на земеделие-
то и горите.
(3) Използването на фуражи, съдържащи
или състоящи се от генетично модифицирани
организми, се извършва при условията и по
реда на Закона за генетично модифицирани
организми.
(4) Когато фураж, за който е установено, че
не отговаря на изискванията за безопасност по
ал. 1, е част от партида, пратка или доставка
фуражи от един вид с еднакви характеристики,
се смята, че цялата партида, пратка или достав-
ка не отговаря на изискванията за безопасност,
освен ако след извършване на проверка и/или
лабораторни изследвания се установи, че оста-
налата част от партидата, пратката или достав-
ката е безопасна.
Чл. 6. (1) Фуражите се пускат на пазара опа-
ковани или в насипно състояние.
(2) Опакованите фуражи се етикетират с ясно
видими, четливи и неизтриваеми надписи на
български език.
(3) Етикетът по ал. 2 съдържа данни за:
1. наименованието;
2. компонентния и аналитичния състав;
3. датата на производство и срока на годност;
4. името, адреса на управление и седалището
на производителя;
5. нето теглото или обема на фуражите;
6. указание за употребата на фуражите.
(4) Освен данните по ал. 3 етикетът съдър-
жа и специфични обозначения за фуражите.
(5) Фуражите се пускат на пазара в съот-
ветствие с посочения върху етикета срок на
годност.